En a postguerra o rechimen Josip Broz Tito consiguió estabilidat y convivencia entre as diferents nacionalidatz, pero o decenio de 1990 representó a descomposición de Yugoslavia. Bosnia y Herzegovina tornó a estar scenario de guerra. Os serbos de Bosnia y Herzegovina no acceptoron que a Republica Socialista de Bosnia y Herzegovina s'independizás de Yugoslavia en 1992 y reaccionoron con una violenta revuelta prenendo o control de buena part d'o suyo territorio en a conoixida como Guerra de Bosnia-Herzegovina. Os combatients serbos practicoron a limpieza etnica de población bosniaca y crovate en os territorios que podioron controlar, devez que os atros bandos tamién facioron mortaleras de serbos. Os acuerdos de paz de Dayton de 1995 dividioron Bosnia en dos entidatz pseudoestatals: a Federacija Bosne i Hercegovine (Federación de Bosnia y Herzegovina), y a Republika Srpska (Republica Serbisca).